Source: https://www.szcoportal.sk/33/osobitny-zaklad-dane-z-kapitaloveho-majetku-uniqueidmRRWSbk196FPkyDafLfWAKMZRRfHpUrVvKJPjmVfXHVrJfTGJxQrnQ/
Timestamp: 2018-08-21 11:36:09+00:00
Document Index: 5959452

Matched Legal Cases: ['§ 7', '§ 43', '§ 43', '§ 43', '§ 43', '§ 43', '§ 7', '§ 7', '§ 6', '§ 43', '§ 7', '§ 7', '§ 7', '§ 6']

Osobitný základ dane z kapitálového majetku | SZČO online
30.5.2018, prof. Ing. Anna Baštincová CSc.; Ing. Viera Mezeiová, Zdroj: Verlag Dashöfer
Príjmy z kapitálového majetku sú zdrojom výnosov, ktoré plynú najmä z investovania peňažných prostriedkov do rôznych produktov finančných inštitúcií. Ide napr. o výnos z dlhopisov, výnos z vkladov na vkladových účtoch a pod.
S účinnosťou od roku 2016 sa príjmy z kapitálového majetku podľa § 7 zákona č. 595/2003 Z. z. o dani z príjmov v zn. n. p. (ZDP), z ktorých sa daň nevyberá zrážkou podľa § 43 ZDP bez ohľadu na to, či plynú zo zdrojov na území SR alebo zo zdrojov v zahraničí, sa zdania v rámci osobitného základu dane samostatne, sadzbou dane 19 %. Teda u daňovníka s viacerými druhmi príjmov takéto príjmy nevstupujú do „celkového” základu dane ako čiastkový základ dane. Týmto postupom sa odstráni diskriminácia zdanenia príjmov z kapitálového majetku plynúcich zo zdrojov v zahraničí.
Kapitálové príjmy, pri ktorých sa daň vybraná zrážkou považuje za vysporiadanú, sa do osobitného základu dane nezahrnú (okrem postupu podľa § 43 ods. 6 a 7 ZDP).
Do konca roku 2015 boli kapitálové príjmy, z ktorých sa daň nevyberala zrážkou podľa § 43 ZDP - 19%, súčasťou základu dane ako čiastkový základ dane (pri viacerých druhoch príjmov) a sadzba dane sa uplatňovala v nadväznosti na dosiahnutý základ dane sadzbou 19% resp. 25%.
Príjmy z kapitálového majetku, z ktorých je možné daň vyberanú zrážkou považovať podľa § 43 ods. 6 písm. a) až c) ZDP za preddavok na daň, sa zahŕňajú do osobitného základu dane, ak daňovník využil možnosť odpočítať daň vyberanú zrážkou ako preddavok na daň podľa § 43 ods. 7 ZDP.
Podľa § 7 ods. 9 ZDP príjmy z kapitálového majetku, ktoré plynú manželom z ich bezpodielového spoluvlastníctva, sa zahrnujú do osobitného základu dane v rovnakom pomere u každého z nich, ak sa nedohodnú inak a v tom istom pomere sa zahrnujú do osobitného základu dane výdavky, o ktoré je možné znížiť príjmy zahrnované do osobitného základu dane.
Vymedzenie príjmov z kapitálového majetku ako aj spôsob ich zdaňovania § 7 ZDP.
- úroky, výhry a iné výnosy z vkladov na vkladných knižkách, vrátane úrokov z peňažných prostriedkov na vkladovom účte a z bežného účtu [s výnimkou úrokov v§ 6 ods. 5 písm. b) ZDP, t. j. na podnikateľskom účte],
- úroky a iné výnosy z poskytnutých úverov a pôžičiek a úroky z hodnoty splateného vkladu v dohodnutej výške spoločníkov v. o. s.,
- plnenia z poistenia pre prípad dožitia určitého veku,
Príjmom z kapitálového majetku je aj výnos, ktorý vzniká pri splatnosti cenného papiera z rozdielu medzi menovitou hodnotou cenného papiera a emisným kurzom pri jeho vydaní, v prípade predčasného splatenia cenného papiera sa namiesto menovitej hodnoty použije cena, za ktorú sa cenný papier kúpi späť.
Zo všetkých uvedených príjmov (okrem úrokov a iných výnosov z poskytnutých úverov a pôžičiek a výnosov zo zmeniek) plynúcich zo zdrojov na území Slovenskej republiky sa daň vyberá zrážkou (podľa § 43ZDP). Podľa § 7 ods. 3 ZDP v prípade dlhopisov a pokladničných poukážok predávaných pod ich menovitú hodnotu sa príjem vo výške rozdielu medzi ich menovitou hodnotou a nižšou obstarávacou cenou u majiteľa zahrnie do osobitného základu dane pri ich splatnosti.
Ak tieto príjmy plynú zo zdrojov v zahraničí, zahŕňajú sa do osobitného základu dane podľa § 7 ZDP.
Do osobitného základu dane podľa § 7 ods. 4 ZDP sa zahŕňajú úroky a ostatné výnosy z cenných papierov, úroky, výhry a iné výnosy z vkladov na vkladných knižkách, z peňažných prostriedkov na vkladovom účte, na účte stavebného sporiteľa a z bežného účtu okrem úrokov uvedených v § 6 ods. 5 písm. b)ZDP, úroky a iné výnosy z poskytnutých úverov a pôžičiek a úroky z hodnoty splateného vkladu v dohodnutej výške spoločníkov verejných obchodných spoločností, výnosy zo zmeniek okrem príjmov z ich predaja a výnosy (príjmy) zo štátnych dlhopisov a štátnych…